Timo Loorits
Timo Loorits (sündinud 19. jaanuaril 1974 Pärnus) on eesti sõudja. Lõpetas 1992 ehitustislerina Pärnu 13. Kutsekeskkooli. Sportima hakkas 1983 Pärnu Kalevi ujumissektsioonis Anne Tohveri õpilasena, 1988 jätkas Pärnu Dünamo sõudebaasis Evi Lepiku juhendamisel. 189 cm, 72 kg. Saanud 1995 MM-il kergekaalu ühepaadil 21. koha. Tulnud 4 korda Eesti meistriks: 1994–95 kergekaalu ühepaadil 1995–96 kaheksapaadil. Töötanud 1995–2003 Pärnu Sõudeklubis paadimeistri ja hooldustöölisena, hiljem tegutsenud kinnisvarahaldurina.